1985. gads Latvijā

Šajā lapā ir apkopoti 1985. gada notikumi Latvijas teritorijā. Tā atradās PSRS sastāvā kā Latvijas PSR.

Notikumi 
 Visā PSRS un arī Latvijā tika ieviests alkohola tirdzniecības ierobežojums.

Marts 
 6. marts — Ventspils ostā notika sprādzieni uz tankkuģa "Ludviks Svoboda" un izcēlās liels ugunsgrēks. Bojā gāja četri tā apkalpes jūrnieki, sešie ievainoti.

Maijs 
 24. maijs — LPSR Augstākā padome pieņēma dekrētu par cīņas pastiprināšanu ar žūpību, līdz ar to sākās dzeršanas apkarošana, kas noveda pie toksikomānijas un narkomānijas izplatīšanās.

Jūnijs 
 22. jūnijs — par LPSR Augstākās padomes priekšsēdētāju kļuva Jānis Vagris.

Jūlijs 
 7. jūlijs — Siguldā blakus Turaidas pilij atklāja Dainu kalnu.
 15. jūlijs — sākās XIX Vispārējie latviešu Dziesmu un Deju svētki, kas noslēdzās 21. jūlijā. Dzejnieks Imants Ziedonis laikrakstā "Literatūra un Māksla" iebilda pret svētku programmas pārspīlēšanu ar "neizsvarotu brālīgo tautu repertuāra klāstu." Pilnais svētku nosaukums bija: XIX Vispārējie latviešu Dziesmu un Deju svētki / Padomju Latvijas Dziesmu un deju svētki, kas veltīti 40. gadadienai kopš padomju tautas uzvaras Lielajā Tēvijas karā un 45. gadskārtai kopš padomju varas atjaunošanas Latvijā.
 25.—31. jūlijs — notika Baltijas miera un brīvības kuģa brauciens pa Baltijas jūru.

Septembris 
 24. septembris — Latvijas Komunistiskās partijas Centrālā komiteja un LPSR Ministru padome pieņēma lēmumu par metro celtniecību Rīgā. Sabiedrības protesti un PSRS sabrukums neļāva šo projektu īstenot.

Oktobris 
 13. oktobris — tika atklāts memoriāls Uzvaras parkā.
 31. oktobris — tika atvērts Krišjāņa Barona memoriālais muzejs.

Kultūra

Mākslas filmas 
 "Dubultslazds" (režisors Aloizs Brenčs)
 "Emīla nedarbi" (režisors Varis Brasla)
 "Tikšanās uz Piena Ceļa" (režisors Jānis Streičs)
 "Sprīdītis" (režisors Gunārs Piesis)
 "Pēdējā indulgence" (režisors Ada Neretniece)
 "Spēle notiks tik un tā" (režisors Rolands Kalniņš)

Dzimuši 
 28. janvāris — Lauris Dārziņš, latviešu hokejists
 17. februāris — Guntis Džeriņš, latviešu hokejists
 24. februāris — Sergejs Golubevs, Latvijas futbolists
 25. februāris — Kaspars Dumbris, latviešu biatlonists
 6. aprīlis:
 Edgars Krūmiņš, basketbolists
 Aleksandrs Samoilovs, Latvijas pludmales volejbolists
 14. aprīlis — Mārtiņš Raitums, latviešu hokejists
 19. aprīlis — Valērijs Žolnerovičs, Latvijas vieglatlēts
 8. maijs — Mārtiņš Pļaviņš, latviešu pludmales volejbolists
 9. maijs — Gints Freimanis, latviešu futbolists
 12. maijs — Andris Šics, latviešu kamaniņu braucējs
 27. jūnijs — Jevgēņijs Griškevičs, Latvijas hokejists
 2. jūlijs — Pāvels Tulubjevs, latviešu bobslejists
 3. jūlijs:
 Igors Semjonovs, Latvijas futbolists
 Laura Groza, latviešu režisore
 16. jūlijs — Mārtiņš Kravčenko, latviešu basketbolists
 27. jūlijs — Santa Dreimane, latviešu basketboliste
 4. augusts — Pāvels Surņins, Latvijas futbolists
 25. augusts — Kaspars Bērziņš, latviešu basketbolists
 27. augusts — Anita Teilāne, latviešu basketboliste
 2. oktobris — Elīna Dillone, latviešu basketboliste
 5. oktobris — Liene Greifāne, latviešu dziedātāja, producente, režisore
 14. novembris — Jurijs Žigajevs, Latvijas futbolists
 16. novembris — Aleksandrs Ivanovs, Latvijas futbolists

Miruši 
 1. aprīlis — Pēteris Dardzāns, virsnieks (dzimis 1889. gadā)
 6. jūlijs — Arvīds Pētersons, bendija un hokeja spēlētājs (dzimis 1913. gadā)
 9. jūlijs — Kārlis Lobe, virsnieks (dzimis 1895. gadā)
 24. jūlijs — Valdis Lukss (Voldemārs Lukss), dzejnieks (dzimis 1905. gadā)
 8. augusts — Tālis Matīss latviešu estrādes un operas dziedātājs (dzimis 1904. gadā)
 5. oktobris — Ēriks Ķiģelis, ģitārists (dzimis 1955. gadā)
 29. novembris — Eduards Andersons, basketbolists (dzimis 1914. gadā)

Skatīt arī 
 Latvija
 Latvijas vēsture
 Latvijas klimats

Atsauces

Ārējās saites 
 Padomju Latvija 1985. gadā, apollo.lv

Latvija
 
Notikumi Latvijā pēc gada